EkBass/fiwiki-20250220-pages-articles huggingface dataset:
Xanadu (elokuva)

Xanadu on romanttinen musikaali elokuva vuodelta 1980. Se perustuu vuoden 1947 elokuvaan Tanssin jumalatar (), jonka pääosassa oli Rita Hayworth. Elokuvassa mystinen Kira ilmestyy tukemaan ja auttamaan nuorta lahjakasta taiteilijaa Sonny Malonea, ja tutustuttaa tämän varakkaaseen Danny McGuireen. Yhdessä Danny ja Sonny perustavat klubin nimeltä Xanadu, josta tulee taiteellinen ja taloudellinen menestys. Viitattu 29.5.2012. Elokuvan tunnussävelmästä tuli Electric Light Orchestran ja Olivia Newton-Johnin hitti, joka elää edelleen muun muassa matkapuhelinten soittoäänenä ja yhtenä Einin tunnetuimmista käännöshiteistä. == Näyttelijät == == Vastaanotto == Iltalehden Aune Kämäräisen mielestä tämä aikuisten satu operoi kimalluksella, yhtenään vaihtuvilla puvuilla, koreilla lavastuksilla ja sähköisillä efekteillä. Sisältö taas on hänestä tavanomaista tyhjää lemmenluritusta, mutta tanssikohtauksissa on kekseliästä koreografiaa ja sykettä. Silti Gene Kellyä olisi voinut hyödyntää vieläkin paremmin. Helsingin Sanomissa Helena Ylänen luonnehti Xanadua komeasti rahaa roiskien tehdyksi nykymusikaaliksi, jossa vahvasti käsitelty diskomusiikki jää taustalle, elokuvan henkilöt ovat ohuita kuin paperinuket, eivätkä muut näyttelijät kuin ikääntynyt Gene Kelly hallitse musiikkiteatterin konsteja. == Lähteet == Luokka:Yhdysvaltalaiset fantasiaelokuvat Luokka:Yhdysvaltalaiset elokuvamusikaalit Luokka:Vuoden 1980 yhdysvaltalaiset elokuvat Luokka:Romanttiset elokuvat
Kuurin kieli

Kuurin kieli viittaa kahteen keskenään sukua olevaan balttilaiseen kieleen. Vanhaa kuurin kieltä puhuttiin Kuurinmaalla kuurien balttilaisen heimon keskuudessa. Kieli hävisi 1600-luvun paikkeillahttp://linguistlist.org/forms/langs/LLDescription.cfm?code=xcu . Kirjoituksia ei kielestä ole säilynyt, mutta kieli jätti vaikutteita liettuan kielen ja latvian kielen länsimurteisiin. Vanha kuurin kieli on yritetty rakentaa uudelleen latvian, liettuan ja muinaispreussin kielien pohjalta. Se on vaikuttanut substraattitasolla myös liiviin, joka on suomen lähisukukieli. Uutta kuurin kieltä puhuttiin Kuurinhaffin alueella. Uuden kuurin puhujat periytyvät vanhan kuurin puhujista, jotka muuttivat haffille 1300–1600-luvuilla. Heidät tunnetaan nimellä kurseniekit. Kieleen tuli paljon vaikutteita saksan kielestä. Noin 60 % uuden kuurin kielen sanoista oli yhteneviä latvian kielen kanssa, 27 % saksan kielen kanssa sekä 13 % liettuan kielen kanssa. Kieli oli käytössä lähinnä niin sanottuna kyökkikielenä eli sitä puhuttiin vain kotona. Kieli kuoli toisen maailmansodan jälkeen, tosin joitakin puhujia saattaa edelleen elää Saksassa, jonne heidät evakuoitiin puna-armeijan edetessä Itä-Preussiin. ==Kielinäyte== Isä meidän -rukous uudeksi kuuriksi Teve mūses, kur tu es danguj, Garbiets ir taue vards. Lai nāke taue karelīste. Taue vale nuoase duoade ka is dange, ta ir us zeme. Mūse diene maize duoade mums šuoadiene. Ir paduoade mums mūse kalte, Ka ir mes paduoadame mūsams kaltejams. Ir nevede mums is pajundijuma, Islidze mums nu piktume. Tad taue ir ta kareliste un ta sile un ta šviesibe Nu amžu lidz amžu. Amen. ==Lähteet== Luokka:Balttilaiset kielet Luokka:Euroopan kuolleet kielet Luokka:Kuurinmaan historia
Wieringen

Wieringen on entinen kunta Pohjois-Hollannin provinssissa Alankomaissa. Asukkaita kunnassa oli 8 668 (30.6.2008) ja väestötiheys oli 324 as./km². Kunnan pinta-ala oli 212,5 neliökilometriä, josta vettä oli 185,73 km². Wieringenin pormestarina toimi M. van Kampen. Kunnan keskuspaikkakunta oli Hippolytushoef, jossa muun muassa kunnantalo sijaitsi. Wieringenin naapurikunnat olivat Wûnseradiel koillisessa (Afsluitdijkin kautta), Wieringermeer etelässä ja Anna Paulowna lännessä. Vuoden 2012 alussa Wieringen, Wieringermeer, Niedorp ja Anna Paulowna yhdistyivät uudeksi kunnaksi, jonka nimeksi otettiin Hollands Kroon. ==Asutuskeskukset== Wieringen muodostui seuraavista osista: Kaupunki (): * Wieringen Kylät (): *De Haukes *Den Oever *Hippolytushoef *Oosterklief *Oosterland *Smerp *Stroe *Vatrop *Westerklief *Westerland Pienet kylät (): *Dam *De Belt *De Hoelm *De Gest *De Elft *De Heid *De Normer *Hollebalg *Noord-Stroe *Noordburen *Noorderbuurt *Zandburen ==Politiikka== Wieringenin pormestarina toimi M. van Kampen. Wieringenin kunnanvaltuustossa oli 13 paikkaa, ja ne olivat jakaantuneet seuraavasti: *PvdA: 4 paikkaa *VVD: 3 paikkaa *WR05: 3 paikkaa *OW91: 2 paikkaa *CDA: 1 paikka ==Lähteet== ==Aiheesta muualla== * Virallinen kotisivu Luokka:Alankomaiden entiset kunnat
Walter Kaaden

Walter Kaaden (1. syyskuuta 1919 - 3\. maaliskuuta 1996) oli saksalainen insinööri ja kaksitahtimoottorin kehittäjä. Vastoin yleistä väärinkäsitystä, Walter Kaaden ei työskennellyt Wernher von Braunin (V2) alaisuudessa ollessaan lyhyen aikaa Peenemündessa, eikä hänellä ole ollut V1:kään, eli lentävän pommin kanssa mitään tekemistä. Kaaden jatkoi samassa tehtävässä missä oli ollut jo Berliinin aikoina, eli kehitteli Herbert A. Wagnerin alaisuudessa Henschel Hs 293 radio ohjattavaa rakettikäyttöistä ohjusta. Myöhemmin hän työskenteli DDR:ssä MZ-moottoripyörien parissa. Kaadenin uran merkittävimpiä keksintöjä oli tarkkojen tutkimusten perusteella kehitetty, huomattavasti tehoa parantava paisuntakammio Real Classic UK: MZ TS250/1, haettu 4.10.2008 "Walter Kaaden's work was mostly in the area of exhaust technology. He realised that the shape of a two-strokes exhaust had an effect on power. He used pressure waves created in an expansion chamber to increase crankcase pressure and give a supercharging effect to the engine." , jollaisen hän suunnitteli tehtaan kilpapyörille. Tehtaan kilpa-ajajan Ernst Degnerin loikattua 1961 länteen Kaadenin salaisuudet vuotivat Suzukille Motorcycle.com: Suzuki Motorcycle History, haettu 7.10.2008 "East German star Ernst Degner defects to the west while racing for MZ in the Swedish Grand Prix. He takes MZ’s most valuable secret – knowledge of Walter Kaaden’s expansion chamber designs – to Suzuki." . Walter Kaadenin työ palkittiin kahdesti valtionpalkinnolla, 1958 Vaterländische Verdienstorden -arvonimellä ja 1965 Verdienter Techniker des Volkes -palkinnolla. == Lähteet == Luokka:Saksalaiset insinöörit Luokka:Vuonna 1919 syntyneet Luokka:Vuonna 1996 kuolleet
She Loves You

She Loves You oli The Beatles -yhtyeen neljännen singlen A-puoli ja yhtyeen tunnetuimpia kappaleita. Sen tekijät ovat John Lennon ja Paul McCartney. ”She Loves You” oli aikanaan poikkeuksellinen popkappale sikäli, että se alkaa suoraan kertosäkeellä. Introna kappaleessa on rumpusoolo, mikä sekin oli erikoista. Saukki käänsi kappaleen suomeksi nimellä ”Hän sinun on”. Ensimmäisen suomenkielisen levytetyn version lauloi Hounds-yhtye. Seuraavaksi sen levytti Teijo Joutsela. Joutselan versio on erikoinen, sillä kappale on sovitettu parodiamielessä humpaksi. 1990-luvulla levylle lauloi oman versionsa Nylon Beat. Luokka:The Beatlesin kappaleet Luokka:Vuoden 1963 kappaleet Luokka:Britannian singlelistan ykköset Luokka:Billboard Hot 100 -listan ykköset
Valkosilmäkuha

Valkosilmäkuha (Sander vitreus) on pohjoisamerikkalainen kuhalaji. Sen lähisukulaisia ovat kuha ja ahven. Laji on urheilukalastajien suosiossa. Kala saattaa kasvaa jopa 11 kilon painoiseksi ja elää vuosikymmeniä. Vanhin tunnettu valkosilmäkuha oli 29-vuotias. Valkosilmäkuha on petokala. Kala on Minnesotan osavaltion kansalliskala.Walleye Minnesota Department of Natural Resources Valkosilmäkuhan saalistajia luonnossa ovat ihmisen lisäksi ainakin: isobassi (Micropterus salmoides), pikkubassi (Micropterus dolomieu), jättihauki (Esox masquinongy), kelta-ahven (Perca flavescens), amerikanbassi (Morone americana), Noturus flavus, valkoimukarppi (Catostomus commersonii), Pomoxis nigromaculatus, Pomoxis annularis, Alosa psuedoharengus ja merimetsot (Phalacrocoracidae).University of Michigan, Animal Diversity Web (ADW): Sander vitreus, walleye == Lähteet == == Aiheesta muualla == * *ITIS: Sander vitreus *Centre for Agriculture and Biosciences International (CABI): Sander vitreus (walleye) Luokka:Ahvenet
Userkara

Userkara eli "Ran sielu on voimakas" (tunnetaan myös nimellä Userkare) hallitsi 2323–2321 eaa. Egyptiä kuningas Tetin jälkeen. Hänen valtaannousuunsa ajatellaan liittyvän juonittelua. Epäillään että Userkara olisi Tetiin kohdistuneen henkivartijoiden suorittaman salamurhan takana, sillä on ajateltu Userkaran olevan 5. dynastian perillisiä ja Tetin pitkäaikainen kilpailija. Userkaran hallituskausi kesti muutaman vuoden, jonka jälkeen valtaistuimelle nousi Pepi I, Tetin poika. Userkaralle omistettua hautamonumenttia ei ole löydetty. Vassil Dobrevin mukaan Userkaran monumentti voi olla vielä hautautuneena Saqqaran aavikolle. Monumentin epäillään kuitenkin olevan vain perustuksiltaan ja muutamalta kivikerrokseltaan valmis Userkaran hallituskauden lyhyyden vuoksi. Papit Khnum-Hotepin ja Hau-Neferin haudat ovat löytyneet tyhjähköltä alueelta Saqqarasta jonka lähistölle voisi mahtua pyramidin jäänteet. Heidän hautojensa seinistä on irrotettu tietyt laatat, joissa mahdollisesti on voinut esiintyä Userkaran nimi. Joidenkin lähteiden mukaan Userkaran olemassaolosta ei ole varmuutta. Toisten lähteiden mukaan Userkarasta on jäänyt merkkejä mm. rakennuksissa. == Lähteet == ===Verkkolähteet === *Looklex *Aldokkan *Egyptian Journeys === Muut lähteet === Kirjallisuus: *Peter A. Clayton - Chronology of the Pharaohs Televisio: *Discovery World - Quest for the lost Pharaoh Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Frisk Bris

Frisk Bris on vuonna 1899 perustettu, suomenruotsalainen saaristoa ja purjehdusta käsittelevä aikakauslehti. Lehteä julkaisee Tuulimedia Oy ja sen päätoimittajana on vuodesta 2022 toiminut Fredrik Eriksson. Lehden ensimmäinen päätoimittaja oli Axel Söderlund. Hän oli kokeillut purjehdusta käsittelevän lehden julkaisemista eri nimillä silloisen sensuurin vuoksi. Nykyinen nimi kuitenkin vakiintui, ja lehdellä on lukijoita nykyisin niin suomenkielisten piirissä kuin Ruotsissakin. Lehden päätoimittajiin ja avustajiin on kuulunut moni Suomen eturivin purjehtija ja vaikuttaja mm. ministeri Henrik Ramsay. Lehden levikki on noin 2 000, ja se on Pohjoismaiden vanhin yhä ilmestyvä veneilyaiheinen lehti. ==Lähteet== ==Aiheesta muualla== *Frisk Bris -lehden sivusto Luokka:Suomalaiset harrastelehdet Luokka:Purjehdus
Linos

Linos (, ) oli kreikkalaisessa mytologiassa kahden eri mieshahmon nimi. == Bardi == Linos oli boiotialainen bardi, joka opetti Heraklesta soittamaan. Herakles kuitenkin tappoi Linoksen tämän omalla lyyralla Linoksen huomautettua Heraklesta virheistä. Lähteestä riippuen Linoksen kerrotaan olleen Apollonin ja joko UranianHesiodos: Frag. 1 (engl. käännös).Hyginus: Fabulae clxi (engl. käännös). tai Kalliopen poika.Apollodoros: Bibliotheke ('Kirjasto') 1.3.2 (engl. käännös). Tosin hänet nimetään myös Amfimaroksen ja Uranian,Pausanias, Periegesis tes Hellados ('Kreikan kuvaus') 9.29.6 (engl. käännös). Hermeen ja UranianSuda, hakusana: Linos(engl. käännös). tai Oiagroksen ja Kalliopeen pojaksi. == Argoksen prinssi == Linos oli Apollonin ja Psamathen poika ja Argoksen prinssi. Hänen äitinsä hylkäsi hänet pelätessään isänsä Krotopoksen reaktiota ja jätti hänet paimenten kasvatettavaksi. Koirat repivät hänet kappaleiksi ja kun Krotopos surmasi myös tyttärensä, lähetti Apollon lapsia surmaavan kulkutaudin Argokseen.Pausanias, Periegesis tes Hellados ('Kreikan kuvaus') 1.43.7 (engl. käännös).Statius: Thebaid i.557–626 (engl. käännös). == Lähteet == Luokka:Kreikkalainen mytologia
Kelta-ahven

Kelta-ahven (Perca flavescens) on pohjoisamerikkalainen ahvenlaji. Sitä tavataan Yhdysvalloissa ja Kanadassa. Laji muistuttaa suuresti eurooppalaista serkkuaan ahventa. Lajit on joskus luettu yhdeksi ja samaksi, mutta nykyisin ne luetaan eri lajeiksi. Kala on urheilukalastajien suosioissa. Suurin tunnettu kelta-ahven on painanut 1,91 kiloa. Kalan luuranko eroaa euraasialaisesta ahvenesta vain yhden luun perusteella. Evissä on vähemmän punaväriä ja yleisväritys on keltaisempi. Kelta-ahvenia tavataan järvissä ja joskus suurissa joissa. Ne viettävät talvensa syvänteissä, ja siirtyvät keväällä matalikoille kutemaan.University of Michigan, Animal Diversity Web (ADW): Perca flavescens, American perch Kelta-ahven on bassin tärkeä ravintokala. Kelta-ahvenen luontaisia saalistajia ihmisen lisäksi ovat: hauki (Esox lucius), jättihauki (Esox masquinongy), amerikanharmaalokki (Larus smithsonianus), Pomoxis suvun kalat, Salvelinus confluentus, harmaanieriä (Salvelinus namaycush) ja valkosilmäkuha (Sander vitreus).Centre for Agriculture and Biosciences International (CABI): Perca flavescens (yellow perch) == Lähteet == == Aiheesta muualla == *ITIS: Perca flavescens Luokka:Ahvenet
Taharqa

thumb|Taharqan shabti-patsas Taharqa on muinaisen Egyptin 25. dynastian neljäs hallitsija. Hänen valtaistuinnimensä on Nefertem-khu-re, "Nefertum on hänen suojelijansa". Valtaistuimella Taharqa oli veljensä Shebitkun seuraaja. Molemmat olivat nubialaista, kushilaista syntyperää. Das wissenschaftliche Bibellexikon im Internet (WiBiLex). Angelika Lohwasser. Viitattu 30.12.2014. Taharqa nousi valtaan noin 690 eaa., ja hän määräsi melko mittavia rakennustöitä ympäri valtakuntaa, mm. Karnakissa Amunin temppelialueella nykyisessä Luxorissa. Taharqan valtakaudella oli jonkun verran yhteenottoja assyrialaisten kanssa, mutta Taharqan sotilasvoimat eivät riittäneet torjumaan assyrialaisten hyökkäystä ja kuningas pakeni Napataan pääkaupunkiinsa Ylä- Egyptiin. Taharqa määritti perillisekseen ja seuraajakseen serkkunsa Tanutamunin. Taharqa kuoli pian tämän jälkeen vuonna 664 eaa. ja hänet haudattiin Nuriin. == Katso myös == *Nubialaisdynastia ==Lähteet== == Lähteet == * Kirjallisuus: Peter A. Clayton - Chronology of the Pharaohs Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Valkovatsa-aratit

Valkovatsa-aratit (Pionites) on papukaijojen heimoon kuuluva lintusuku. == Lajit == * Mustalakkiaratti (Pionites melanocephalus) * Valkovatsa-aratti (Pionites leucogaster) ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *ITIS: Pionites Luokka:Papukaijat
Beaujolais

Beaujolais on ranskalainen AOC (suojattu alkuperänimitys) viinintuotantoalue. Monet Beaujolaisviinit ovat erittäin kevyitä ja yleensä Gamay-rypäleestä valmistettuja. Beaujolais-alue sijaitsee Lyonin pohjoispuolella kattaen osin Rhônen departementin pohjoisosia ja Saône-et-Loiren eteläosia. Beaujolais- alueella on kolme AOC-merkintää: * Beaujolais * Beaujolais Village * Beaujolais Cru (10 hyväksyttyä kylää) ** Brouilly ** Chénas ** Chiroubles ** Côte de Brouilly ** Fleurie ** Juliénas ** Morgon ** Moulin à vent ** Régnié ** Saint-Amour Beaujolais'sa tuotetaan myös Beaujolais Nouveau-viiniä, joka tuodaan myyntiin aina tuotantovuotensa marraskuun kolmantena torstaina. == Populaarikulttuuriviittaukset == Viinin kutsumanimi on suomalaisten suussa taipunut muotoon "pusolee". Sana esiintyy mm. Ismo Alangon levyn "Kun suomi putos puusta" nimikkokappaleessa. == Lähteet == Luokka:Ranskan viinialueet Luokka:Punaviinit Luokka:Rhônen departementti Luokka:Saône-et-Loire
Anna Paulowna

Anna Paulowna on lakkautettu kunta Pohjois-Hollannin provinssissa Alankomaissa. Asukkaita kunnassa oli 14 171 (30.6.2008) ja väestötiheys oli 190 as./km². Kunnan pinta-ala oli 78,81 neliökilometriä, josta vettä oli 4,38 km². Anna Paulownan pormestarina toimi Arnoud-Jan Pennink. Kunnan keskuspaikkakunta on samanniminen, kuin kuntakin. Vuonna 2012 kunnat Anna Paulowna, Niedorp, Wieringen ja Wieringermeer yhdityivät uudeksi kunnaksi Hollands Kroon. Anna Paulownan naapurikunnat olivat Wieringen ja Wieringermeer idässä, Niedorp etelässä, Zijpe lounaassa ja Den Helder luoteessa. Kunta oli saanut nimensä Anna Paulownapolder -nimiseltä polderilta, joka kuivattiin vuonna 1846 kuningas Vilhelm II:n valtakaudella. Tämä polderi nimettiin Vilhelm II:n vaimon Anna Pavlovnan mukaan (). == Asutuskeskukset == Kylät, (): *Breezand *Kleine Sluis *Kreil *Nieuwesluis *Van Ewijcksluis *Wieringerwaard Pienet kylät, (): *Gelderse Buurt *Poolland *Spoorbuurt *Westeinde == Politiikka == Anna Paulownan pormestarina toimi Arnoud-Jan Pennink. Anna Paulownan kunnanvaltuustossa oli 15 paikkaa ja ne olivat jakaantuneet seuraavasti: * PvdA, viisi paikkaa * CDA, viisi paikkaa * VVD, neljä paikkaa * Anna Paulowna Transparant, yksi paikka == Anna Paulownassa syntyneitä == * Kees Kuijs (s. 4. lokakuuta 1931), jalkapalloilija * Ard Schenk (s. 16. syyskuuta 1944), luistelija * Kees Looijesteijn (s. 1953), oltermanni * Peter Looijesteijn (s. 1954), ratamoottoripyöräilijä, Alankomaiden mestari == Lähteet == == Aiheesta muualla == * Virallinen kotisivu Luokka:Alankomaiden entiset kunnat
Vuoriaratit

Vuoriaratit (Bolborhynchus) on papukaijojen heimoon kuuluva lintusuku. == Lajit == * Andienaratti (Bolborhynchus orbygnesius) * Raita-aratti (Bolborhynchus lineola) * Tolimanaratti (Bolborhynchus ferrugineifrons) ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *ITIS: Bolborhynchus Luokka:Vuoriaratit
Kiinteäpolttovälinen objektiivi

Kiinteäpolttovälisen objektiivin polttoväli on vakio ja siten sillä ei ole mahdollista zoomata. Kiinteäpolttovälinen objektiivi on kameroiden ensimmäinen objektiivityyppi ennen muuttuvapolttovälisen objektiivin (zoom-objektiivi) kehittämistä. Ennen zoom-objektiiveja kameroiden polttoväliä saatettiin muuttaa esimerkiksi laatikkokameroissa palkeen avulla, jolla objektiivin ja valotettavan filmin välinen etäisyys muuttui niiden välissä olevan palkeen supistuttua tai pidennyttyä siksi, että objektiivia liikuteltiin kiskoja pitkin eteen- tai taaksepäin. Kiinteäpolttovälisten objektiivien etuna on mm. rakenteen yksinkertaisuus ja nykyään useissa valokuvaamisen lajeissa suositaan kiinteäpolttovälisiä objektiiveja. Kiinteäpolttovälisissä objektiiveissa on myös yleensä parempi valovoima kuin muuttuvapolttovälisissä. Suurimmilla valotusaukoilla varustetut objektiivit ovat kiinteäpolttovälisiä. ==Lähteet== == Aiheesta muualla == Luokka:Objektiivit
Aleksi Vuorinen

Aleksi Risto Johannes Vuorinen (s. 11. maaliskuuta 1980 Helsinki) on suomalainen hiukkasfyysikko ja professori Helsingin yliopistossa. Vuorinen sai vuonna 2008 Alexander von Humboldt -säätiön noin 1,2 miljoonan euron arvoisen Sofja Kovalevskaja -palkinnon ja vuonna 2016 Euroopan tutkimusneuvoston ERC:n 1,34 miljoonan euron Consolidator Grant -rahoituksen vuosiksi 2017–2022. Vuoriselle on myönnetty myös arvostettu Magnus Ehrnroothin säätiön tiedepalkinto vuonna 2022. Vuorinen valmistui ylioppilaaksi Helsingin normaalilyseosta vuonna 1998. Samana vuonna hän aloitti opinnot Helsingin yliopistossa. Filosofian maisteriksi hän valmistui 2001. Väiteltyään filosofian tohtoriksi teoreettisesta fysiikasta 20. joulukuuta 2003 Vuorinen sai vuonna 2004 Suomalaisen tiedeakatemian väitöskirjapalkinnon. Vuorisen väitöskirjan aihe oli ”The Pressure of QCD at Finite Temperature and Quark Number Density” eli ”Kvanttikromodynamiikan paine äärellisissä lämpötiloissa ja kvarkkien lukumäärätiheydessä”. Valmistumisensa jälkeen Vuorinen työskenteli Washingtonin yliopistossa vuosina 2004–2007 ja vuoden 2007 syksyllä Wienin teknillisessä yliopistossa Lise Meitner -stipendiaatin turvin. Vuonna 2008 Vuorinen teki tutkimusta CERNissä. Hän sai Helsingin yliopistosta dosentin arvon vuonna 2009. Sofia Kovalevskajan mukaan nimetty palkinto myönnettiin Vuoriselle ja seitsemälle muulle nuorelle tutkijalle virallisessa jakotilaisuudessa 25. marraskuuta 2008 Berliinissä. Palkinto jaetaan erityisen ansioituneille nuorille tutkijoille ja sillä rahoitetaan viisivuotinen tutkimuskausi ja -ryhmä jossain saksalaisessa yliopistossa. Palkinnon rahoitus tulee Saksan koulutus- ja tutkimusministeriöltä. Vuorinen perusti rahoilla tutkimusryhmän Bielefeldin yliopistoon. Vuonna 2013 Vuorinen palasi Helsingin yliopistoon akatemiatutkijaksi sekä johtamaan yhtä Fysiikan Tutkimuslaitoksen teoriaprojekteista. Hänet nimitettiin teoreettisen hiukkasfysiikan apulaisprofessoriksi vuonna 2017 ja edelleen täydeksi professoriksi vuonna 2021. ==Lähteet== *Aleksi Vuorisen Curriculum vitae *Kotisivut ===Viitteet=== Luokka:Suomalaiset fyysikot Luokka:Vuonna 1980 syntyneet Luokka:Elävät henkilöt
Venäjän jalkapallon amatööriliiga

Venäjän jalkapallon amatööriliiga () on Venäjän jalkapalloilun neljänneksi korkein sarjataso. Liigan järjestää Venäjän jalkapalloliitto yhteistyössä alueittenvälisten liittojensa, jotka kokoavat yhteen kaikkiaan 79 alueliittoa, kanssa. Liiga perustettiin vuonna 2003. ==Sarjat== Liiga on jaettu kymmeneen alueelliseen sarjaan: * Kaukoitä * Siperia * Ural ja Länsi-Siperia * Luode * Keskinen (Moskova ja Moskovan alue, kolme alueellista lohkoa) * Kultainen kehä * Musta maa * Volga * Eteläinen liittovaltiopiiri ==Lähteet== * http://www.playball.ru/include/lubiteli/geninfo.php * http://www.playball.ru/include/lubiteli/reglament.php Luokka:Venäjän jalkapallosarjat
Objektiivin kiinnitys

Objektiivin kiinnitys on mekaaninen standardi, jolla järjestelmäkameroissa on määritelty mahdollisuus kiinnittää objektiiveja kamerarunkoihin. Yleensä jokaisella järjestelmäkameran valmistajalla on oma muiden valmistajien kameroihin sopimaton tapa kiinnittää objektiivit järjestelmäkameran runkoon, jolloin toisten valmistajien objektiiveja ei voida käyttää toisten valmistajien järjestelmäkamerarungoissa. On myös mahdollista, että uusien mallien myötä samankaan valmistajan aikaisemmat objektiivit eivät sovi uudempiin kamerarunkoihin eivätkä rungot aikaisemmin valmistettuihin objektiiveihin. Aikaisemmin objektiivit ruuvattiin kierteellä kameranrunkoon kiinni, mutta jo 1950-luvulla kehitettiin bajonettikiinnitys, jossa objektiivi sovitettiin rungossa oleviin loviin ja kierrettiin vain noin kolmasosakierrosta ääriasentoonsa, jolloin lukitusnasta lukitsi objektiivin asentoonsa. Bajonettikiinnitys yleistyi 1970-luvulla lähes kaikkiin kameramalleihin. == Kierre- ja bajonettikiinnitykset == Ensimmäiset objektiivien kiinnitysmenetelmät olivat kierrekiinnityksiä, joissa objektiviin kierteet ruuvattiin ruuvin tapaan kameran rungon kierteisiin. Myöhemmin ryhdyttiin suosimaan bajonettikiinnitystä, jossa objektiivin kielekkeet sovitettiin kameran rungon loviin ja noin kolmasosakiertämisen jälkeen lukitusnasta lukitsi objektiivin paikoilleen. Bajonettikiinnitys on kierrekiinnitystä nopeampi tapa vaihtaa objektiivi. == Eri valmistajien kiinnityksiä == * Canon FL huhtikuu 1964 – helmikuu 1971 * Canon FD maaliskuu 1971 – 1987/1990 * Canon EF 1987 (Canon EOS-sarjan filmikamerat, eivät voi käyttää Canon EF-S:iä) * Canon EF-S 2003 (Canon EOS D-sarjan digitaalikamerat, voivat käyttää Canon EF:iä) * Contax-bajonetti * Four Thirds * Konica AR 1965–1987 * Leica M * Leica R * M42 * M39 * Micro Four Thirds (m4/3), 5. elokuuta 2008 * Minolta SR * Minolta MC * Minolta MD * Minolta X-600 (vain Japanissa) * Minolta AF (Sony α) *Nikon 1 (2011–2018 ) * Nikon F *Nikon S *Nikon Z (2018– ) * Pentacon Six * Pentax K * Sigma SA * Sony α == Lähteet == Luokka:Valokuvakamerat eo:Bajoneta kunigo nl:Objectiefbajonet ru:Оправа объектива
Hips Don’t Lie

Hips Don’t Lie on kolumbialaisen laulaja-laulutekijä Shakiran kappale hänen kuudennelta, Oral Fixation Vol. 2-studioalbumilta jolla vierailee myös haitilaisräppäri Wyclef Jean. Sen julkaisi Epic Records 28. helmikuuta 2006 albumin kolmantena singlenä. Kappaleen ovat sanoittaneet sekä tuottaneet Shakira, Jean- ja Jerry 'Wonder' Duplessis sekä LaTravia Parker. "Hips Don’t Lie" on salsa ja reggaeton kappale, joka sisältää voimakkaasti sampleja Jeanin aiemmista singleistä "Dance Like This" sekä "Amores Como el Nuestro", jotka on sanoittanut Omar Alfanno. Julkaisunsa jälkeen kappale on saanut pääosin positiivisia vastaanottoja musiikkikriitikoilta. Se sai muutamia ehdokkuuksia, kuten People's Choice Awardin, MTV Latin America Video Music Awardin sekä MTV Video Music Awardin. "Hips Don’t Lie" saavutti listan ensimmäisen sijan ainakin 20 eri listalla, kuten Yhdysvaltain Billboard Hot 100-listalla, muodostuen artistin ensimmäiseksi Yhdysvalloissa listan ensimmäisen sijan saavuttaneeksi singleksi. Kappale myös rikkoi Yhdysvaltain viikon radiosoittoennätyksen. Record Industry Association of America (RIAA) palkitsi kappaleen tuplaplatinalla yli kolmen miljoonan kopion myynnistä. Kappale saavutti listan kärjen esimerkiksi Australiassa, Italiassa ja Isossa- Britanniassa. Vuosikymmenen vaihteeseen mennessä kappaletta oli myyty yli kymmenen miljoonaa kopiota, joka teki siitä 2000-luvun myydyimmän kappaleen jos singlelevyjen ja digitaalisten latausten tilastot yhdistetään. Se on laajalti tunnettu yhtenä Shakiran nimikkokappaleista. ==Kappalelista== CD single # "Hips Don’t Lie" (featuring Wyclef Jean) [Jean, Duplessis, Shakira, Parker, Alfanno] – 3:41 # "Dreams for Plans" [Shakira, Buckley] – 4:02 # "Hips Don’t Lie" (featuring Wyclef Jean) (Wyclef's Mixshow Mix) – 4:09 Maxi CD single # "Hips Don’t Lie" (featuring Wyclef Jean) – 3:41 # "Hips Don’t Lie" (Wyclef Remix) (featuring Wyclef Jean) – 3:59 # "Hips Don’t Lie" (Wyclef Mix Show Mix) (featuring Wyclef Jean) – 4:09 # "Hips Don’t Lie" (Wyclef Remix Instrumental) (featuring Wyclef Jean) – 3:57 # "Hips Don’t Lie/Bamboo" (2006 FIFA World Cup Version) – 3:24 # "Será Será (Las Caderas No Mienten)" (Spanish version) – 3:35 2-tracks Maxi single # "Hips Don’t Lie" # "Dreams for Plans" Japanese release # "Hips Don’t Lie" (featuring Wyclef Jean) – 3:41 # "Hips Don’t Lie/Bamboo" (2006 FIFA World Cup Mix) (featuring Wyclef Jean) # "Será Será (Las Caderas No Mienten)" (Spanish version) (featuring Wyclef Jean) – 3:41 # "Hips Don’t Lie" (DJ Kazzanova Remix) (featuring Wyclef Jean) Ringle # "Hips Don’t Lie" (featuring Wyclef Jean) – 3:41 # "Hips Don’t Lie" (featuring Wyclef Jean) (Wyclef's Show Mix) – 4:09 # "Será Será (Las Caderas No Mienten)" (Spanish Version)[featuring Wyclef Jean] – 3:41 ==Lähteet== Luokka:Vuoden 2006 kappaleet Luokka:Shakiran kappaleet Luokka:Wyclef Jeanin kappaleet Luokka:Billboard Hot 100 -listan ykköset
FK Tšernomorets Novorossijsk

Tšernomorets on jalkapalloseura Novorossijskin kaupungista, Venäjältä. Joukkue pelaa Venäjän toiseksi korkeimmalla sarjatasolla kakkosdivisioonassa, jonne se putosi kaudeksi 2010. ==Historia== Seura perustettiin alun perin vuonna 1907. Se on tunnettu historiansa aikana lukuisilla eri nimillä: Olimpija (1907—1930), Dynamo ( 1931—1941), Stroitel (1945—1957), Tsement (1960—1969), Trud (1970), Tsement (1978—1991), Gekris (1992—1993), Tšernomorets (1993—2004), Novorossijsk (2005) ja Tšernomorets (2006—). Neuvostoliiton sarjoihin Tšernomorets osallistui ensi kerran vuonna 1960. Suurimman osan historiastaan se pelasi Neuvostoliiton kolmanneksi korkeimmalla sarjatasolla. Venäjän itsenäistyttyä Tšernomorets pelasi pääsarjatasolla kaudet 1995–2001 ja 2003, mutta menetti vuonna 2005 ammattilaislisenssinsä. Seura jatkoi toimintaa hetken aikaa Novorossijsk-nimellä, ja nousi takaisin ammattilaisliigatasolle kakkosdivisioonaan kaudeksi 2006Tilastot kausittain, ja parin kauden kuluttua ykkösdivisioonaan. Kaudeksi 2010 joukkue putosi sarjatasoa alemmas. ==Lähteet== ==Aiheesta muualla== * Virallinen sivu Tsernomorets
Aalsmeer

Aalsmeer on kunta Pohjois-Hollannin provinssissa Alankomaissa. Asukkaita kunnassa on 29 073 (30.11.2009) ja väestötiheys on 1 413 as./km². Kunnan pinta-ala on 32,24 neliökilometriä, josta vettä on 11,75 km². Aalsmeerin pormestarina toimii Pieter Litjens. Aalsmeerin vanha osa on maaperältään turpeista ja se sijaitsee suunnilleen merenpinnan tasolla. Tätä osaa ympäröivät polderit, joiden maaperä on savista ja ne sijaitsevat 3–5 metriä merenpinnan alapuolella. Aikoinaan Aalsmeer tunnettiin ankeriaistaan, joista se on saanut nimensäkin: ”aal” = ankerias ja ”meer” = järvi. Nykyisin Aalsmeerissä on lukuisia taimistoja ja maailman suurin kukkahuutokauppa. Aalsmeeristä viedään paljon kukkia myös ilmateitse. Lisäksi paikkakunnalla on televisiostudioita. Aalsmeerille matkailu on tärkeä elinkeino. Aalsmeerin naapurikunnat ovat Amstelveen idässä, Uithoorn kaakossa, Jacobswoude lounaassa ja Haarlemmermeer lännessä. Alankomaiden pääkaupunkiin Amsterdamiin on Aalsmeeristä matkaa 13 kilometriä. == Politiikka == Aalsmeerin pormestarina toimii Pieter Litjens. Aalsmeerin kunnanvaltuustossa on 21 paikkaa ja ne ovat jakaantuneet seuraavasti: *CDA, kuusi paikkaa *PACT Aalsmeer, neljä paikkaa *VVD, viisi paikkaa *Aalsmeerse Belangen, kuusi paikkaa == Kuuluisia asukkaita == * Johannes Fake Berghoef (1903–1994), arkkitehti * Jan Willem de Pous (1920–1996), ministeri == Lähteet == == Aiheesta muualla == * Virallinen kotisivu * Kukkapörssi, Seura, 17.05.1939, nro 20, s. 18, Kansalliskirjaston digitaaliset aineistot Luokka:Pohjois-Hollannin kunnat
ChangesOneBowie

ChangesOneBowie on brittiläisen muusikko David Bowien toukokuussa 1976 julkaistu ensimmäinen virallinen kokoelma-albumi. Se sisältää tunnetuimpia kappaleita vuosilta 1969–1976. Jo vuoden 1972 Ziggy Stardust -albumilla ilmestynyt kappale ”Suffragette City” julkaistiin singlenä. Tarkoitus oli promotoida kokoelma-albumia. Kappale ei noussut listalle Britanniassa. Vuonna 2003 Rolling Stone -musiikkilehti valitsi ChangesOneBowien sijalle 425 listatessaan kaikkien aikojen 500 parasta albumia. ==Kappaleet== *Kaikki kappaleet säveltänyt ja sanoittanut David Bowie, ellei toisin mainita. A-puoli # # # # # # B-puoli # * # # # # == Arvostelut == * AllMusic: AllMusic review ==Lähteet== Luokka:Vuoden 1976 kokoelma-albumit Luokka:David Bowien albumit
Fleksopaino

Fleksopaino on kohopainomenetelmä, jossa painolaattana käytetään joustavaa materiaalia. Fleksopaino oli pitkään varsin karkea painomenetelmä, jota käytettiin muun muassa aaltopahvipakkausten painamiseen, mutta 1900-luvun loppuvuosina tekniikkaa kehitettiin monin tavoin. Tänään fleksopainon voi sanoa olevan nykyaikainen versio vanhasta kohopainomenetelmästä, ja sillä voi painaa hyvin monenlaisille materiaaleille, mukaan lukien metalli- ja muovilevyt. Painettava materiaali voi olla sileä tai karhea, päällystetty tai päällystämätön.Seppälä 2000, s. 112–113. Fleksopainatuksen edut korostuvat pitkissä sarjoissa nykyaikaisten fotopolymeerilaattojen kestävyyden vuoksi.Seppälä 2000, s. 129. Levyvaihtoja ei tarvita pitkissäkään ajoissa. Digitalisoitumisen ja kehittyneen reprotekniikan myötä fleksopainatus on saavuttanut nykyaikaisissa pakkauspainatuksissa kilpailukykyisen laatutason verrattuna muihin käytössä oleviin painatusmenetelmiin. Nykyisin fleksolla painetaan myös sanomalehtiä, kuten brittiläiset Daily Mail, Mail on Sunday, Evening Standard ja London Metro.Fleet of New Flexo Units for Daily Mail , KBA North America Inc. Viitattu 30.11.2014. ==Historiaa== Fleksopainaminen on kehittynyt yksinkertaisista kumileimasimista. 1860-luvulla Yhdysvalloissa myönnettiin patentti kumista valmistetulle painolevylle. Menetelmää kutsuttiin aluksi aniliinipainatukseksi siinä käytettyjen aniliinia sisältävien painovärien mukaan. 1950-luvun alussa menetelmää alettiin kutsua fleksoksi. 1940-luvulla keksittiin käyttää painovärin siirrossa sileiden tilojen sijasta niin sanottuja anilox-teloja, joiden pinta on täynnä pieniä, säännöllisen muotoisia rasterikuppeja. Tämä oli ensimmäinen merkittävä parannus fleksopainatuksen laadussa. 1970-luvulla kumisia painolaattoja alettiin kaivertaa laserin avulla, ja samalla vuosikymmenellä alkoi yleistyä valoherkkien fotopolymeerien käyttö painolaattamateriaalina, mikä mahdollisti kuvan valottamisen painolaatalle negatiivifilmiltä. 1980- ja 1990-luvuilla fleksopainatusta kehitettiin muun muassa raakelin käyttöönotolla värimäärän tasoittamisessa anilox-telalla sekä vesipohjaisten ja ultraviolettivalon avulla kuivuvien painovärien kehittämisellä. Negatiivifilmiä vaativan painolaatan valotuksen on yhä enemmän korvannut tietokoneohjattu laservalotus (-tekniikka).Seppälä 2000, s. 112–113, 128–129. Fleksopainon etuja muihin painomenetelmiin verrattuna ovat erilaisten painomateriaalien lisäksi suuret nopeudet, nopea aloitus ja oikean värimäärän saavuttaminen, nopea jälkikäsittely, eri kokoisten painotelojen käyttömahdollisuus ja jatkuvien kuvioiden painomahdollisuus.Seppälä 2000, s. 115. ==Lähteet== Luokka:Kirjapainotaito Luokka:Pakkaustekniikka
Valotusaukko

Valotusaukko (yleisesti aukko) on kameran objektiiveissa himmentimen säätelemän reiän koko sellaisena kuin miltä se näyttää katsottaessa linssiä edestä päin. Kyse ei siis ole varsinaisesti itse aukon mekaanisesta koosta. Aukko kuvastaa objektiivin valonkeräyskykyä. Valokuvauksessa ilmoitetaan aukon koko (millimetrien sijaan) suhteessa objektiivin polttoväliin f, esim. f/2 - tästä johtuen pieni f-numero viittaa suureen aukkoon ja päinvastoin. Tämän aukkosuhteen merkintätapa riippuu kameran valmistajasta. == Vaikutukset valokuvauksessa == Aukon koko yhdessä näkökentän ja kohteen kirkkauden kanssa määrittävät, kuinka paljon valoa objektiivin läpäisee. Aukon koko määrittää myös kuvaan piirtyvän hyväksyttävän syvyysterävyyden määrän. Suurentamalla aukon kokoa hyväksyttävä syvyysterävyys pienenee. Koska sama näkökenttä saavutetaan eri kameraformaateissa eri polttoväleillä, on aukon koko samalla f-numerolla eri formaateissa eri kokoinen. Siksi sama f-numero synnyttää erilaisen tuloksen erilaisissa formaateissa, ja se heijastuu niin kuvan laatuun kuin syvyysterävyyteenkin. Luokka:Valokuvakameran osat
FED (kamera)

thumb|FED 3 Industar 61 -objektiivilla FED on neuvostoliittolainen Harkovassa sijaitseva tehdas, joka valmisti kameroita vuosina 1934-1941 ja 1946-1990\. Kameroita tuotti aluksi Feliks E. Dzeržinskin mukaan nimetty Ukrainan neuvostotasavallan NKVD:n Lasten työkommuuni. Tehdas sai alkunsa orpolasten työllistämisajatuksesta, joita oli Ukrainassa nälänhädän vuoksi runsaasti. Se kuului alun perin NKVD:lle, jonka edeltäjäorganisaation, Tšekan, oli Dzeržinski perustanut. Tehdasta johti Anton Makarenko, joka oli neuvostoliittolainen pedagogi. Tehdas tunnetaan nykyisin nimellä Harkovan koneenrakennustehdas "FED" (). Tehtaan ensimmäiset mallit olivat saksalaisen Leica II:n kopioita. Ukrainan valtakunnankomissariaatin aikana 1941 tuotanto keskeytyi ja tehdas tuhoutui. Tuotanto alkoi uudelleen 1946. Luokka:Valokuvakamerat
M42 (objektiivikiinnitys)

M42 on vuonna 1949 esitelty kameroiden objektiivin kierrekiinnitysmenetelmä, joka levisi myöhemmin maailmalla laajaan käyttöön 1950- ja 1960-luvuilla, kunnes erilaiset bajonettikiinnitykset vähitellen korvasivat sen ammattilaismalleista alkaen. M42-kiinnitystä käytettiin 1970-luvun lopulle asti monen harrastajakuvaajille suunnatun järjestelmäkameramerkin kamerarungoissa (mm. Cosina, Fujica, Mamiya, Pentax, Petri, Porst, Praktica, Yashica ja Zenit). M42:sta käytettiin nimityksiä Praktica-kierre, Pentax- kierre tai P-kierre johtuen sekä itäsaksalaisesta alkuperästä että sen käyttämisestä Asahi Pentax -kameroissa. M42-kierre jäi vanhanaikaiseksi, koska sillä ei pystytty helposti toteuttamaan kameran ja objektiivin väliseen mekaaniseen tai sähköiseen tiedonsiirtoon perustuvia uudistuksia. Ensimmäinen kompastuskivi oli valotuksen mittaus täydellä aukolla niin, että objektiivin himmennin asettuisi valitulle aukolle vain lyhyesti laukaisuhetkeksi. Eri valmistajat yrittivät kehittää tähän omia ratkaisujaan, jotka kuitenkin vaativat paitsi runkojen, myös kierrekiinnitteisten objektiivien uudistamista. Kierrekiinnitys oli myös hidas käytössä verrattuna vain kolmasosakierroksen verran kääntyviin bajonetteihin ja saattoi löystyä ja kiristyä lämpötilan mukaan. Pentax ja Praktica kehittivät 1980-luvun taitteessa kierrekiinnityksen tilalle molemmat oman bajonettinsa. Vuonna 1975 esitelty Pentaxin K-bajonetti sai nopeasti suosiota, kun monet muutkin kamera- ja objektiivivalmistajat siirtyivät käyttämään sitä. 1980-luvun keskivaiheilla monille kamerakiinnityksille objektiiveja valmistaneista yrityksistä enää Sigma ja Tamron tarjosivat tuotteitaan myös M42-kierteellä. Markkinoilla on yhä vanhoja laadukkaitakin kierrekiinnitysobjektiiveja, joita voi käyttää bajonettikiinnitteisissä filmi- ja digirungoissa erityisten sovitteiden avulla. ==Lähteet== ==Aiheesta muualla== *Art Limited Gallery Denis Olivierin tietokanta M42-objektiiveista luokka:Valokuvausvälineet Luokka:Valokuvauksen optiikka
Jälkimarkkinat

Jälkimarkkinat ovat markkinat, joilla yhden tuotteen tai palvelun ostaneet asiakkaat ostavat todennäköisesti siihen liittyviä jatkotuotteita ja -palveluita, kuten esimerkiksi huoltopalvelut, takuut, varaosa- ja lisätarvikemyynti. Jälkimarkkinoilla voidaan tarkoittaa myös jo yhden tai useamman kerran aikaisemmin myydyn tuotteen tai palvelun markkinoita. Tällöin tarkoitetaan yleensä käytetyn tavaran markkinoita, mutta se voi tarkoittaa myös esimerkiksi joukkovelkakirjojen myymistä niiden ensimmäisiltä ostajilta toisille ostajille. en:Aftermarket de:Aftermarket Luokka:Kauppa
National Bank of Canada

National Bank of Canada () on kanadalainen liikepankki ja pörssiyritys. Se on suurin pankki ja toiseksi suurin rahoitusalan yritys osuustoiminnallisen Desjardins-ryhmän jälkeen Quebecin provinssissa. Yhtiön pääkonttori sijaitsee Montrealissa. Sillä oli päätoiminta-alueellaan Kanadassa 450 konttoria ja yli 930 pankkiautomaattia. Lisäksi yhtiö toimii rajoitetummin Yhdysvalloissa, Euroopassa ja muualla maailmassa. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla National Bank of Canada oli vuonna 2017 sijalla 560. Se oli samalla listalla Kanadan 16. suurin pörssiyritys. Pankin markkina-arvo oli 14,3 miljardia Yhdysvaltain dollaria (toukokuussa 2017) ja liikevaihto 6,21 miljardia USD (2016). Vuoden 2016 lopussa suurpankin henkilökuntaan kuului yli 21 700 työntekijää. Yhdysvaltalainen Global Finance Magazine luokitteli pankin maailman 43. ja Kanadan 7. turvallisimmaksi liikepankiksi vuonna 2016. Samalla maailmanlistalta silloin ruotsalainen Nordea oli sijalla 15 ja suomalainen OP- osuuspankkiryhmä sijalla 31. ==Kuvia== 160-162, rue Saint-Charles Ouest, Longueuil.jpg|Pankin paikalliskonttori Longueuilissa. Gare centrale de Montreal 83.JPG|National Bank of Canadan pankkiautomaatteja Montrealin Gare centrale -rautatieasemalla. ==Lähteet== ==Aiheesta muualla== Luokka:Kanadalaiset pankit Luokka:Kanadalaiset pörssiyhtiöt Luokka:Montreal
Teuvo Mällinen

Teuvo Sakari Mällinen (16. syyskuuta 1940 Sievi – 16. huhtikuuta 2001) oli suomalainen toimittaja. Hän oli sanomalehti Kalevan päätoimittaja vuodesta 1977 kuolemaansa saakka. Ennen siirtymistään Kalevaan Mällinen työskenteli muun muassa kustannusyhtiö Otavassa sekä Viikkosanomien ja Helsingin Sanomien toimittajana. Kalevaan hän siirtyi vuonna 1974 ja toimi aluksi artikkelitoimittajana ja politiikan osaston johtavana toimittajana, kunnes aloitti päätoimittajana Erkki Teikarin jälkeen vuonna 1977. Mällinen on lehden historian pitkäaikaisin päätoimittaja. Hänen oli määrä jäädä tehtävästä työkyvyttömyyseläkkeelle kesäkuussa 2001, mutta hän menehtyi äkilliseen sairauteen huhtikuussa 2001. Mälliselle myönnettiin Suomen Kuvalehden journalistipalkinto vuonna 1994 ja valtion journalistipalkinto vuonna 1999. Mällinen kokosi kaksi valokuvateosta, vuonna 1989 julkaistun 90 vuotta kuvia Pohjois-Suomesta ja Kalevasta ja vuonna 1993 julkaistun Muistoja pohjolasta 1917–1992: valokuvia Pohjois-Suomesta ja pohjoissuomalaisista. Hän toimitti myös kirjat Kaleva 1899–1979: 80 vuotta sanomalehteä ja maailmanmenoa (julkaistu 1981) ja Nuoren Suomen ytimessä : näkökulmia nuorsuomalaisuuteen ja Nuori Suomi -albumiin (1994) sekä oli toimittamassa kirjaa Kulttuuri, politiikka, historia, koulutus ja lehdistö (1994) Aarno Arokylän ja Peerit Tähtisen kanssa. Mällinen oli kirjojen keräilijä, ja hänelle kertyi vuosikymmenten aikana kaikkiaan 6 000–7 000 niteen kokoelma. Vuonna 2004 hänen leskensä Riitta Mäkelä lahjoitti noin 2 100 Mällisen kokoelmaan kuulunutta kirjaa ja aikakauslehteä Oulun yliopiston kirjastolle. Mällinen keräsi myös mitaleja, joita kertyi hänen kokoelmaansa 300 kappaletta. Teuvo Mällisen poika Jarno Mällinen on kirjailija, toimittaja ja Radiopuhelimet-yhtyeessä soittava muusikko. ==Teokset== * Kaleva 1899-1979 : 80 vuotta sanomalehteä ja maailmanmenoa, toim. Teuvo Mällinen. Oulu: Kaleva, 1981. ISBN 951-9306-04-8. * 90 vuotta kuvia Pohjois-Suomesta ja Kalevasta, toim. Teuvo Mällinen. Oulu: Kaleva, 1989. ISBN 951-9306-14-5. * Muistoja pohjolasta 1917–1992: valokuvia Pohjois-Suomesta ja pohjoissuomalaisista, koonnut Teuvo Mällinen. Oulu: Pohjoinen, 1993 ISBN 951-749-176-X. * Nuoren Suomen ytimessä : näkökulmia nuorsuomalaisuuteen ja Nuori Suomi -albumiin, toimittanut Teuvo Mällinen; julkaisijat: Helsingin sanomat, Kaleva. Oulu: Pohjoinen, 1994 ISBN 951-749-221-9. * toim. Aarno Arokylä, Teuvo Mällinen, Peerit Tähtinen: Kulttuuri, politiikka, historia, koulutus ja lehdistö. Oulu: Pohjoinen, 1994 ISBN 951-749-202-2. * Teuvo Mällinen, toim. Riitta Mäkelä. Kun Neuvosto- Eestistä tuli Viro: Teuvo Mällisen kolumneja 1986–1992. Oulu: Kaleva, 2005 == Lähteet == Luokka:Suomalaiset päätoimittajat Luokka:Vuonna 1940 syntyneet Luokka:Vuonna 2001 kuolleet
Jäteauto

Jäteauto on jätteiden kuljettamiseen tarkoitettu ajoneuvo. Sillä kuljetetaan jätettä keräysastioista kaatopaikalle tai kierrätykseen. == Jäteautotyyppejä == ===Pakkaava jäteauto=== thumb|250px|Kiinalainen pakkaava jäteauto. Pakkaava jäteauto on umpikorinen ja erityisillä kuormauslaitteilla varustettu jäteauto. Sillä kerätään jätesäkkejä, normaaleja jäteastioita ja pikakontteja. Jäte kuormataan auton perässä olevaan kaukaloon josta hydraulinen levypuristin puristaa sen jäteauton kuormatilaan. Pakkaava jäteauto on Suomen yleisin jäteautotyyppi. ===Edestä kuormattava jäteauto=== Edestä kuormattavassa jäteautossa jätekontti nostetaan ohjaamon yli sen takana sijaitsevaan aukkoon. Työturvallisuus paranee, kun kuljettajan ei tarvitse poistua autosta. Samalla kuormausaika lyhenee. Hankaluutena on se, että edestä kuormattava jäteauto voi käyttää vain sille tarkoitettuja kontteja. Menetelmä sopii erilaisille teollisuus-, yritys- ja liikekiinteistöille, joissa syntyy paljon jätettä. ===Vaihtolavalaittein varustettu kuorma-auto=== Vaihtolavalaittein varustetulla kuorma-autolla kuljetetaan sekä avonaisia että umpinaisia ilman puristinlaitetta olevia ja puristinlaitteella varustettuja jätesäiliöitä. Vaihtolavajärjestelmän haittoja ovat suuri kuormaustilan tarve pihalla ja epätaloudellisuus. ===Puominosturilla varustettu kuorma-auto=== Puominosturilla varustettua kuorma-autoa käytetään jätteiden tyhjennys- ja kuljetusvälineenä syväkeräyssäiliöiden tyhjennyksessä sekä säiliössä olevan kertakäyttöisen jätesäkin kuljetuksessa. == Lähteet == GarbageX Luokka:Jätehuolto Luokka:Kuorma-autot
Januarius

Pyhä Januarius () oli Beneventon piispa, joka kuoli marttyyrinä Rooman keisari Diocletianuksen vainoissa noin vuonna 305. Hän on pyhimys, jonka juhlapäivä on ortodokseilla 21. huhtikuuta ja katolisilla 19. syyskuuta. Hän on Napolin kaupungin suojelupyhimys. Manhattanin Little Italyssa New Yorkissa vietetään vuosittain syyskuussa San Gennaron eli Pyhän Januariuksen juhlaa, joka kestää yksitoista päivää. Januariuksen pyhäinjäännöksiä säilytetään Napolissa.Catholic Online: Saints & Angels - St. Januarius 1700-luvulla perustettiin pyhimyksen mukaan nimetty Pyhän Januariuksen ritarikunta, joka on säilynyt tähän päivään.The Royal Illustrious Order of Saint Januarius ==Veri- ihme== Januarius tunnetaan "veri-ihmeestä", jossa hänen kuivuneen verensä väitetään kolmesti vuodessaBlood of Saint Januarius liquifies again in Naples cathedral muuttuvan nestemäiseksi. Ensimmäinen säilynyt maininta ihmeestä on vasta 1300-luvulta. Kyseistä reliikkiä säilytetään umpinaisessa metallikehykseen kiinnitetyssä lasiampullissa, ja sitä hoitaa Napolin kardinaali, joka myös suorittaa palvelukset, joiden aikana nesteytyminen voidaan todeta. Nesteytymisen nopeus vaihtelee suuresti, se voi tapahtua melkein heti tai kestää jopa päiviä. Jos ilmiötä ei tapahdu, sitä pidetään huonona enteenä. Ilmiölle on tarjottu useita, myös uskonnosta riippumattomia, selityksiä. On esitetty, että kyseessä olisi tietyssä lämpötilassa nesteytyvä seos. Tällaisten seosten sulamislämpötila on kuitenkin vakio, ja nesteytymisseremonia on onnistuttu suorittaa vaihtelevissa lämpötiloissa eri vuodenaikoina.The Blood of St. Januarius On myös arveltu, että lasiampullissa oleva seos olisi tiksotrooppinen eli muuttuisi juoksevaksi sitä liikuteltaessa. Seremonian aikana pyhäinjäännöstä liikutellaan toistuvasti. Kerrotaan myös, että aine olisi nesteytynyt muutamia kertoja, kun pyhäinjäännöksen sisältävää koteloa on liikuteltu korjaustöiden yhteydessä. Pyhäinjäännöksessä olevan seoksen näköinen tiksotrooppinen seos on kyetty valmistamaan 1300-luvulla saatavilla olevista aineista. Katolinen kirkko ei kuitenkaan ole suostunut luovuttamaan ampullissa olevaa ainetta analysoitavaksi. Katolinen kirkko on tutkinut ainetta vuosina 1902 ja 1989 spektroskooppikokein. Kokeiden tekijät ovat ilmoittaneet löytäneensä seoksesta hemoglobiinia. Tutkimuksissa käytettyjä menetelmiä, laitteita ja tulosten tulkintaa on kuitenkin arvosteltu. == Lähteet == Luokka:Piispat Luokka:Kristityt marttyyrit Luokka:Italialaiset pyhimykset Luokka:Napolin historia
Allen Woodring

Allen Woodring (15. helmikuuta 1898 – 15. marraskuuta, 1982) oli yhdysvaltalainen yleisurheilija ja 200 metrin olympiavoittaja Antwerpenissa 1920. Woodringin elämästä tiedetään varsin vähän. Hän ei itse asiassa edes selvinnyt olympiajoukkueeseen jäätyään karsinnoissa viidenneksi, vaan oli matkassa vain varamiehenä. Hänelle annettiin kuitenkin mahdollisuus osallistua kilpailuun neljänneksi sijoittuneen tilalla. Antwerpeniin tulonsa jälkeen hänen piikkarinsa hajosivat eikä hän löytänyt uusia. Lopulta hän sai lainattua kengät toiselta juoksijalta kilpailun ajaksi. Woodring voitti välieränsä ja loppukilpailussa hän kukisti niukasti ennakkosuosikki Charlie Paddockin, 100 metrin voittajan hyvän loppunsa ansiosta. Voittoaika oli 22,0. Woodring oli syntynyt Hellertownissa, Pennsylvaniassa ja kuoli Clearwaterissa, Floridassa. == Lähteet == Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1898 syntyneet Luokka:Vuonna 1982 kuolleet
Silja – nuorena nukkunut

Silja – nuorena nukkunut on vuonna 1956 valmistunut Jack Witikan ohjaama elokuva. Elokuva perustuu Frans Emil Sillanpään romaaniin Nuorena nukkunut. Teuvo Tulio teki Sillanpään romaanista vuonna 1937 ensimmäinen filmatisoinnin Nuorena nukkunut, jonka esityskopiot kuitenkin tuhoutuivat tulipalossa vuonna 1959. ==Palkinnot== Elokuvan kuvaaja Kalle Peronkoski ja käsikirjoittaja Juha Nevalainen palkittiin suorituksistaan Jussi-patsailla. ==Arviot== Modest Savtschenko (Työkansan Sanomat) pohtii arviossaan elokuvan ja romaanin suhdetta. Hän katsoo, että romaanin juonettomuus tarjoaa käsikirjoituksen tekijälle mahdollisuuksiksi joko tehdä tunnelmapitoisen juonettoman kertomuksen tai kehitellä itse juonen. Elokuvassa on kuitenkin yritetty keskitietä, mikä ei kriitikon mukaan ole onnistunut ratkaisu vaan "tulos on liian 'nopea ja hengästynyt' ollakseen runo ja liian katkonainen ollakseen juonifilmi." Leo Nordbergin (Uusi Suomi) mukaan Nukkekauppiaan teknisten kikkailujen jälkeen "tilalle on tullut ehjä ja entistä laajempi näkemys sekä syvempi ymmärtämys elokuvaa kohtaan". Elokuvan uskollisuudesta Sillanpään näkemykselle on erilaisia mielipiteitä, mutta Leila Arpiainen (Helsingin Sanomat) kysyy: "[O]nko Sillanpäänkään romaanista tehtävän filmin oltava tai pyrittävä olemaan uskollinen tulkki alkuperälleen." Lehdistöarvio, viitattu 15.8.2014 Näyttelijätyö yleisesti ja Heidi Krohn erityisesti saavat kiitosta myöhemmässä arviossa, jossa elokuva muutenkin nähdään onnistuneena ratkaisuna Sillanpään tekstistä.Elokuvauutiset.fi, viitattu 15.8.2014 Arviossa televisioesityksen yhteydessä 2014 Witikan ohjausta pidetään ansiokkaana ja alkuvoimaisena. Se on "koskettava kuvaus viattomuuden kuolemasta".name=Henri Waltter Rehnström: Silja - nuorena nukkunut, Viikon tv-elokuvia, Tv-maailma, 32/2014 sivu 12 ==Näyttelijät== ==Lähteet== Luokka:Vuoden 1956 suomalaiset elokuvat Luokka:Jack Witikan ohjaamat elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Jussi-palkitut elokuvat Luokka:Suomalaiset romaaneihin perustuvat elokuvat